CELEX: 22012D0217
Language: sl
Date: 2012-12-07 00:00:00
Title: Sklep Skupnega odbora EGP št. 217/2012 z dne 7. decembra 2012 o spremembi Priloge II (Tehnični predpisi, standardi, preskušanje in certificiranje) in Priloge IV (Energetika) k Sporazumu EGP

21.3.2013   
            
            
               SL
            
            
               Uradni list Evropske unije
            
            
               L 81/17
            
         SKLEP SKUPNEGA ODBORA EGP
   št. 217/2012
   z dne 7. decembra 2012
   o spremembi Priloge II (Tehnični predpisi, standardi, preskušanje in certificiranje) in Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma,
   ob upoštevanju naslednjega:
   
               (1)
            
            
               Direktivo 2010/30/EU Evropskega parlamenta in Sveta z dne 19. maja 2010 o navajanju porabe energije in drugih virov izdelkov, povezanih z energijo, s pomočjo nalepk in standardiziranih podatkov o izdelku (1) je treba vključiti v Sporazum EGP.
            
         
               (2)
            
            
               Direktiva 2010/30/EU razveljavlja Direktivo Sveta 92/75/EGS (2), ki je vključena v Sporazum EGP in jo je zato treba razveljaviti v okviru Sporazuma EGP.
            
         
               (3)
            
            
               Prilogi II in IV k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 4 (Direktiva Sveta 92/75/EGS) v poglavju IV Priloge II k Sporazumu EGP se nadomesti z naslednjim:
   
      „32010 L 0030: Direktiva 2010/30/EU Evropskega parlamenta in Sveta z dne 19. maja 2010 o navajanju porabe energije in drugih virov izdelkov, povezanih z energijo, s pomočjo nalepk in standardiziranih podatkov o izdelku (UL L 153, 18.6.2010, str. 1).“
   
   Člen 2
   Besedilo točke 11 (Direktiva Sveta 92/75/EGS) Priloge IV k Sporazumu EGP se nadomesti z naslednjim:
   
      „32010 L 0030: Direktiva 2010/30/EU Evropskega parlamenta in Sveta z dne 19. maja 2010 o navajanju porabe energije in drugih virov izdelkov, povezanih z energijo, s pomočjo nalepk in standardiziranih podatkov o izdelku (UL L 153, 18.6.2010, str. 1) (3).
   
   Člen 3
   Besedilo Direktive 2010/30/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 8. decembra 2012 ali dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma EGP (4), če slednje nastopi pozneje.
   Člen 5
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 7. decembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 153, 18.6.2010, str. 1.
   
      (2)  UL L 297, 13.10.1992, str. 16.
   
      (3)  Uredba je navedena samo v vednost; za njeno uporabo glej Prilogo II Tehnični predpisi, standardi, preskušanje in certificiranje.“
   
      (4)  Navedene so ustavne zahteve.